# விக்கிப்பீடியா:ஆலமரத்தடி/தொகுப்பு91

## பிற தமிழ் விக்கித்திட்டங்களில் புதுப்பயனர் வரவேற்பு

விக்கிமூலம் மற்றும் விக்கிமேற்கோள் தளத்திற்கு புதுப்பயனர் வரவேற்பிற்கான தானியங்கி தேவை. இதுகுறித்து பிற பயனர்களின் ஆதரவும் தேவை. விக்கிமூலத்திலும், விக்கிமேற்கோள் மற்றும் பிறத்திட்டங்களில் சில புதுப்பயனர்கள் இணைந்துள்ளனர். ஆயினும் போதுமான உதவிகள் மற்றும் வரவேற்பு இல்லாததால அவர்களுடைய பங்களிப்பு மிக மிக குறைவாக உள்ளது. ஆகவே தானியங்கி மூலம் வரவேற்பு அளிக்க எண்ணுகிறேன். அதற்கான வழிமுறைகளை அறிய விரும்புகிறேன். நன்றி. -- தினேஷ்குமார் பொன்னுசாமி (பேச்சு) 04:29, 11 அக்டோபர் 2013 (UTC)
: விக்கிப்பீடியாவின் புதுப்பயனர் வரவேற்பிற்கே நான் தானியங்கி சேவையை கேட்டுக் கொண்டிருக்கிறேன். இங்கு நந்தக்குமார் போன்றோர் தங்களுடைய பங்களிப்பு முழுவதையும் புதுப்பயனர் வரவேற்பிற்கு நல்கி கொண்டிருக்கிறார்கள். இத்தகு பயனர் இல்லாத பிற விக்கித்திட்டங்களில் நிச்சயமாக தானியங்கிகள் தேவை தான். புதுப்பயனர் வழிகாட்டுகளை இன்னும் எளிமைப்படுத்த வேண்டிய தருனத்தில் உள்ளோம். விக்கித்திட்டம் சைவம் பற்றி முகநூலில் பகிர்ந்து கொண்டதும், சிலர் பங்களிக்க ஆர்வம் கொண்டுள்ளார்கள். ஆனால் அவர்களுக்கு விக்கிப்பீடியாவில் பங்களிப்பது குறித்தான வழிகாட்டல் போதுமானதாக இல்லை. நேரில் வந்து எப்படி பங்களிப்பது என்று கற்றுக் கொள்கிறேன் என்று ஒரு பயனர் கூறியுள்ளார். ஆர்வம் கொண்டோர் கிடைப்பதே அரிதெனும் தருனத்தில், வருகின்ற சிலரையும் பெரும் பங்களிப்பாளர்களாக மாற்றவேண்டியது நமது கடமை. --சகோதரன் ஜெகதீஸ்வரன் (பேச்சு) 08:31, 11 அக்டோபர் 2013 (UTC)  
::ஏற்கனவே, இதுகுறித்து யாரோ கேட்டதாக நினைவு. பல காலமாகவே, குஜராத்தி விக்கியில் இப்படி தான் செய்கிறார்கள். நமக்கு இது நேரத்தை மிச்சப்படுத்தும். -தமிழ்க்குரிசில் (பேச்சு) 16:44, 11 அக்டோபர் 2013 (UTC)  
:::mw:Extension:NewUserMessage இதற்கு உதவியாக இருக்கும். இதனை நிறுவுவதற்கு விக்கி சமூகத்தின் ஒப்புதலுடன் வழு பதிய வேண்டும். ஆனால் இது பற்றி ஏற்கனவே நடந்த உரையாடலில் புதிய பயனர்களுக்கு நாமே வரவேற்பது ஒரு உந்துதலை கொடுக்கும் என்று யாரோ கூறியதாக நினைவு-- **<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 17:34, 11 அக்டோபர் 2013 (UTC)  
::::வேண்டுகோளை அந்தந்த திட்டத்தின் வலைவாசலில் இட்டுவிடுகிறேன், ஆதரவைப் பெற்றபின் mw:Extension:NewUserMessage-ஐ மற்ற திட்டங்களில் செய்துவிடலாம், எனக்குத் தெரிந்து மற்ற திட்டங்களுக்கு எதிர்ப்பு அல்லது மாற்றுக்கருத்து இருக்க வாய்ப்பில்லை. நன்றி. --தினேஷ்குமார் பொன்னுசாமி (பேச்சு) 11:15, 13 அக்டோபர் 2013 (UTC)  
:::::இது குறித்து ஏற்கனவே இங்கும் இங்கும் உரையாடியுள்ளோம். கட்டுரைகள் எழுதும் பலரும் விக்கி பராமரிப்புப் பணிகளில் புகுவது இந்த வரவேற்புப் பணி மூலம் தான். வேறு எந்த பங்களிப்புகளும் அளிக்க முடியாத காலத்தில் கூட இதனைச் செய்து சற்று மன நிறைவு கொள்ளலாம். நாம் ஒரு கடைக்குப் போனால் நம்மை உண்மையான அன்புடன் வரவேற்றால் பிடிக்குமா இல்லை ஒரு பொம்மை வரவேற்றால் பிடிக்குமா? சில விக்கித் திட்டங்களில் புகுந்த உடன் பயனர் பக்கச் செய்தி வந்ததைக் கண்டு மகிழ்ந்து பார்க்கப் போனால் ஒரு தானியங்கியிடம் இருந்து வந்திருக்கும்.. சை.. என்று ஆகிவிடும், இதனை ஒரு பணிப்பளு என்று எண்ணுவதை விட குறிப்பிட்ட பயனர்களுடன் நட்புறவு கொள்வதற்கான வாய்ப்பாக பார்ப்போம். ஒரு வரவேற்புக் குழு என்றில்லாமல் வெவ்வேறு காலங்களில் வெவ்வேறு பயனர்கள் வரவேற்பது கூட நன்று தான். நந்தகுமார் போன்ற ஒரு ஆய்வாளர் வரவேற்பது தமிழ் விக்கி திட்டத்துக்கு ஒரு நம்பகத்தையும் பயனர்களுக்கு ஒரு பெருமிதத்தையும் அளிக்கவல்லது. ஒவ்வொரு பயனருக்கும் இது போல் தனிச்சிறப்பு உண்டு. அண்மையில் மணியன் இட்டிருந்த செய்தியில் தன்னை வரவேற்ற சிவக்குமாரை நினைவுகூர்ந்திருந்தார். இத்தகைய நெகிழ்ச்சியைத் தானியங்கியால் தர முடியுமா? எனவே, அனைத்துத் தமிழ் விக்கித் திட்டங்களிலும் இயன்றவரை நாமே வரவேற்போம், தானியங்கி வேண்டாம் என்று கேட்டுக் கொள்கிறேன். --இரவி (பேச்சு) 18:54, 14 அக்டோபர் 2013 (UTC)  
:::::: உங்களுடைய கருத்து, தமிழ் விக்கிப்பீடியாவிற்கு கண்டிப்பாக ஒத்துவரும்,ஆயினும் விக்கிமூலம், விக்கிநூல்கள் போன்ற பிற திட்டங்களில் தொடர் பங்களிப்பு செய்பவர்களை விரல் விட்டு எண்ணிவிடலாம், அவர்கள் வரவேற்பு பணியையும் மேற்கொள்வது சற்று கடினமே. தானியங்கியில் செய்து விட்டால் கால தாமதமின்றி உடனே அவருக்கு அத்தகவல் சென்று விடும். என்னை சோடாபாட்டில் தமிழ் விக்கிப்பீடியாவில் வரவேற்றார், ஆனால் அவருடைய வரவேற்பு இரண்டு நாட்களுக்கு பின்னரே எனக்கு தெரிந்தது. ஆகவே தானியங்கி தேவை. -- தினேஷ்குமார் பொன்னுசாமி (பேச்சு) 11:49, 16 அக்டோபர் 2013 (UTC)  
::::::://ஆகவே தானியங்கி தேவை.// ஆகவே, கூடுதல் பங்களிப்பாளர்கள் தேவை :) விக்கிநூல், விக்கிமூலம் வரவேற்புப் பணியில் நானும் இணைந்து கொள்கிறேன். உதவ முன்வரும் மற்ற பயனர்களை வரவேற்கிறோம். முகநூல் பக்கங்களிலும் இது போன்ற எளிமையான பணிக்கு உதவ முடியுமா என்று கேட்டுப் பார்ப்போம். --இரவி (பேச்சு) 14:07, 16 அக்டோபர் 2013 (UTC)  
:தானியங்கி மூலம் பயனரை வரவேற்றால் விக்கிப்பீடியரின் நேரம் குறையும் என்ற நோக்கில் மட்டுமே சிந்தித்தேன். ஆனால் வரவேற்றலை பயனர் அல்லாது தானியங்கி செய்யும் பொழுது ஏற்படும் ஏமாற்றம் கவனிக்கத்தக்கதே. புதுப்பயனர்களின் வரவேற்றலுக்கும் வழிகாட்டலுக்கம் விக்கிப்பயனர்கள் அதிகமாகும் பொழுது தீர்வு ஏற்படும். நன்றி. --சகோதரன் ஜெகதீஸ்வரன் (பேச்சு) 12:46, 20 அக்டோபர் 2013 (UTC)